section_heading: Radnja
paragraph_text: Fotograf Chris Washington nevoljko pristaje upoznati obitelj svoje djevojke Rose Armitage, nesiguran u to kako će ga oni primiti. Tijekom njihove vožnje na obiteljsko seosko imanje, Rose u vožnji udara jelena, a cijeli incident odluči zabilježiti lokalni policajac koji od Chrisa traži identifikacijski dokument premda on nije vozio automobil. Rose intervenira i cijeli slučaj ipak ostaje nezabilježen.